Moeda de 6 peniques británicos

6 peniquesIsabel II (1952-2022)"6 Pence - Elizabeth II 1st portrait; with 'BRITT:OMN'". Numista.com260x260pxA/: Busto espido xuvenil de Isabel II cara á dereita, con lenda arredor.
Lenda: + ELIZABETH II DEI GRATIA BRITT : OMN : REGINAR/: Herba de namorar con tres flores. Marcas de gravador E.F e C.T.
Lenda:· FID · DEF · SIX PENCE 1953 Datas: 1953.
 Ceca: Royal Mint, Londres.
 Gravador: A/: M. Gillick. R/: E. Fuller e C. Thomas.
 Aliaxe: cuproníquel (75 % Cu, 25 % Ni).
 Diámetro: 19,30 mm.
 Peso: 2,83 g.
 Espesor: 1 mm.

A moeda de 6 peniques británicos foi unha moeda co valor de 1/40 da libra esterlina ou medio xilin. Cuñouse por primeira vez en 1551, durante o reinado de Eduardo VI (1543-1553), e mantívose en produción, con interrupcións, ata década de 1970. A moeda cuñouse en prata desde a súa introdución ata 1947, cando pasou a producirse en cuproníquel.

Antes da decimalización do sistema monetario en 1971, a libra esterlina utilizaba o sistema monetario carolinxio, no que a unidade meirande era a libra, divisible en 20 xilins, cada un cun valor de 12 peniques, é dicir, o valor de dúas moedas de 6 peniques. Logo da decimalización, esta moeda deixou de cuñarse, aínda que seguiu en circulación ata 1980, cun valor equivalente a 2½ novos peniques.

En 2016, a Royal Mint de Londres comezou a emitir novamente a moeda de 6 peniques decimais, unicamente con carácter conmemorativo e para o coleccionismo. Estas moedas producíronse anualmente desde entón, cuñadas en prata esterlina.

 Historia 
miniatura|esquerda|6 peniques de Eduardo VI, cuñada en Londres en 1551.|259x259px

As primeiras moedas de seis peniques cuñáronse en 1551, durante o reinado de Eduardo VI (1543-1553) de Inglaterra. Xurdiron como resultado da desvalorización das moedas de prata na década de 1540, en particular do testón de prata, cuxo valor caera daquela desde os 12 aos 6 peniques, por mor da perda da pureza da prata coa que se cuñaba, durante o reinado de Henrique VIII (1509-1547)."Sixpence". The Royal Mint Museum (Royalmintmuseum.org.uk). É probable que o testón desvalorizado resultase de utilidade nas transaccións cotiás, polo que se decidiu introducir unha nova moeda dotada formalmente co valor nominal de 6 peniques."The Story of the Sixpence". Chard (24carat.co.uk).
miniatura|127x127px|Anverso dos 6 peniques de Ana (1703), coa palabra VIGO, en lembranza da Batalla de Rande.
A moeda de 6 peniques cuñouse durante o reinado de todos os monarcas británicos posteriores a Eduardo VI, así como durante a Commonwealth, cunha gran cantidade de variacións e de alteracións ao longo dos anos. Durante o reinado de Xurxo II (1727-1760), o gravador xefe da Casa da Moeda de Londres, John Sigismund Tanner, foi o encargado de deseñar e gravar varias emisións desta moeda, e é probable que esta sexa a orixe do alcume tanner, co que se coñeceu popularmente a peza de 6 peniques ata a decimalización.Seaby Coin & Medal Bulletin. B. A. Seaby Ltd. 1952. Páxina 382. Outra hipótese alternativa é que o alcume derive da palabra anglo-romaní tawno, co significado de «cousa pequena».

A Real Casa da Moeda de Londres levou a cabo un programa de cuñaxe masiva en 1816, coñecido como a Gran Recuñaxe, durante o que se produciron grandes cantidades de moedas de ouro e de prata. As emisións anteriores de moedas de prata foran irregulares, e a emisión anterior, cuñada en 1787, contribuíra pouco a paliar a escaseza crónica de moedas de prata na circulación xeral.Manville, H. E.; Gaspar, P. P. (2004). "The 1787 Shilling. A Transition in Minting Technique". En  British Numismatic Journal. 74. Páxinas 84-103. As novas moedas de prata debían ter daquela unha pureza de 925 milésimas e debíanse cuñar a razón de 66 xilins por libra de peso. Xa que logo, os seis peniques terían que ter un peso oficial de 1/11 onzas troy, o que equivale a 43,636 grans ou 2,828 gramos.Clancy, K. (1990). The recoinage and exchange of 1816-1817. University of Leeds.

A ceca londiniense degradou a moeda de prata en 1920, pasando do 92,5 % ao 50 % de pureza."Vintage Silver Sixpence Greeting Card". Royal Mint (Royalmint.com). Ese ano cuñáronse moedas de 6 peniques en ambas as aliaxes. Esta rebaixa levouse a cabo debido ao aumento do prezo da prata en todo o mundo e seguiu a tendencia global de eliminación ou redución da pureza da prata na moeda."1920 British transition to .500 silver coins". Coincuriosity.com A cuñaxe de moedas de prata da libra esterlina cesou por completo en 1946 por razóns similares, agravadas polos custos da segunda guerra mundial. No canto dese metal optouse por continuar a cuñaxe cunha aliaxe denominada cuproníquel, composta unicamente por cobre e níquel.Challis, C. E. (1992). Páxina 583.

A partir das propostas do parlamentario John Wrottesley na década de 1820, realizáranse xa varios intentos de decimalizar a libra esterlina durante o século e medio seguinte.Franklin, D. C. (1859). "The Decimal Currency". En The Bankers' Magazine. Vol. XV. Páxina 139.Zupko, R. E. (1990). Revolution in Measurement. Western European Weights and Measures Since the Age of Science. American Philosophical Society. Vol. 186. Páxinas 242-245. ISBN 0-87169-186-8 Estes intentos non deron resultado significativo ningún ata a década de 1960, cando se fixo urxente a necesidade dunha moeda máis acaída para os cálculos monetarios sinxelos. A decisión de decimalizar o sistema monetario anunciouse en 1966, e a libra pasou a dividirse en 100 peniques, no canto de 240."The Story of Decimalisation". Royal Mint (Royalmint.com). A decimalización fixouse para o 15 de febreiro de 1971 e introduciuse toda unha serie de moedas novas. As moedas de 6 peniques seguiron a ser de curso legal, cun valor equivalente a 2½ os novo peniques decimais, ata o 30 de xuño de 1980.Challis, C. E. (1992). Páxina 659.

 Emisión decimal, a partir de 2016 
En 2016, a Casa da Monda Real comezou a cuñar moedas de seis peniques decimais de prata esterlina que, malia estaren dotadas formalmente de curso legal,"By the Queen a Proclamation Determining the Specifications and Design for a New Sixpence Coin in Silver Elizabeth R.". The London Gazette. 11 de decembro de  2015 están destinadas a ser moedas conmemorativas e dirixidas ao coleccionismo, que se poñen á venda anualmente na tempada de Nadal."2020 Christmas Silver Sixpence". The Royal Mint (Royalmint.com).

Estas moedas son máis pesadas que as de seis peniques anteriores a 1970 (3,35 gramos no canto de 2,83 gramos). Levan nos seus anversos os bustos reais de Isabel II (deseñado por Jody Clark) ou de Carlos III (deseñado por Martin Jennings), en función do ano de emisión, e nos seus reversos diversos deseños específicos creados por artistas como John Bergdahl ou Quentin Peacock.6 pence: "2026-2022", "2023", "2024-2025". Numista.com

 Deseños e produción 
miniatura|6 peniques de Isabel I, coa data 1593 no reverso."6 Pence - Elizabeth I 6th issue; 3rd type". Numista.com|284x284px
As moedas de 6 peniques cuñadas durante o reinado de Eduardo VI presentan un retrato do rei no anverso, cunha rosa característica da Casa de Tudor á esquerda e o sinal do valor facial VI á dereita. Arredor do retrato aparece a inscrición EDWARD VI D G AGL FRA Z HIB REX, ou similar, que significa «Eduardo VI, pola graza de Deus, rei de Inglaterra, Francia e Irlanda»."6 Pence - Edward VI". Numista.com Todas as moedas de 6 peniques cuñadas baixo os reis e as raíñas posteriores levan unha inscrición similar no anverso que identifica o monarca —ou o Lord Protector durante a Commonwealth—, co retrato alternando normalmente entre a orientación cara á esquerda e cara á dereita, ou viceversa, entre os distintos monarcas. O reverso adoita presentar o escudo de armas real de Inglaterra, rodeado pola inscrición POSVI DEVM ADIVTORE MEVM, ou unha variante, que significa «Fixen de Deus o meu auxiliador».
miniatura|6 peniques de Xacobe I, cuñado en 1609."6 Pence - James I 2nd issue; 3rd bust". Numista.com|243x243px
A partir de Isabel (1558-1603), as moedas amosan o ano da súa cuñaxe estampado no reverso. De xeito pouco habitual, as moedas de 6 peniques cuñadas en 1561 e en 1562 foron producidas a máquina, no canto de cuñarse á man coa axuda dun martelo, grazas á prensa do francés Eloy Mestrelle, a quen a raíña lle concedera a autoridade para a cuñaxe de moeda.Borden, D. G.; Brown, I. D. (1983). "The Milled Coinage of Elizabeth I". En British Numismatic Journal. 53. Páxinas 108-132. Malia seren de maior calidade que as moedas cuñadas á man, as pezas elaboradas por Mestrelle eran máis caras de producir, polo que en 1572 se deixou de cuñar moeda a máquina. As moedas ficaron en circulación durante máis de cen anos, pero cumpriu esperar ata o reinado de Carlos II (1660-1685) para que se volvesen cuñar moedas de 6 peniques da libra esterlina."Eloy Mestrelle, Moneyer (?-1578)". Museum Victoria (Museumvictoria.com.au). As moedas cuñadas despois do período Tudor xa non levan a rosa de Tudor no anverso.Moriesson, H. W. (1907). "The Silver Coins of James I". En British Numismatic Journal. 4. Páxinas 165-180.
miniatura|6 peniques de Carlos I."6 Pence - Charles I 5th bust; group E". Numista.com|246x246px
As primeiras moedas de 6 peniques de Xacobe I (1603-1625) presentan a inscrición alternativa no reverso EXVRGAT DEVS DISSIPENTVR INIMICI, que significa «Que Deus se levante e os seus inimigos se dispersen»,"6 Pence - James I 1st issue; 1st bust". Numista.com e que a partir de 1604 pasou a ser QVAE DEVS CONIVNXIT NEMO SEPARET, co significado de «O que Deus uniu, que ningún home o separe».

As moedas de 6 peniques de Carlos I seguen o deseño habitual, agás que as cuñadas despois de 1630, que carecen de data e portan a inscrición no reverso CHRISTO AVSPICE REGNO («Reino baixo os auspicios de Cristo»).Borden, D. G.; Francis, G. R. (1919). "Silver coins of the Tower Mint of Charles I Chapter IV". En British Numismatic Journal. 15. Páxinas 79-116.
miniatura|321x321px|6 peniques da Commonwealth (1649-1660)."6 Pence - Commonwealth of England". Numista.com
Durante o comezo do protectorado de Oliver Cromwell non se cuñou ningún retrato no anverso, senón que se utilizou un escudo cunha coroa de loureiro no que figuraba a cruz de San Xurxo, rodeado pola inscrición THE COMMONWEALTH OF ENGLAND («A Mancomunidade de Inglaterra»). O reverso amosa combinadas as armas de Inglaterra e Irlanda, rodeadas pola inscrición GOD WITH VS. En 1658 retomouse a cuñaxe de moedas con prensa, esta vez co enxeño creado polo francés Peter Blondeau. O anverso destas moedas mecanizadas de Cromwell amosa un retrato creado por Thomas Simon, ao estilo dun emperador romano, rodeado por unha inscrición similar ás das moedas dos monarcas anteriores."6 Pence - Oliver Cromwell". Numista.com"Cromwell Coins. Commonwealth of England". Cromwell Coins (Cromwellcoins.com).miniatura|6 peniques de Xurxo III (1787)."6 Pence - George III Early coinage". Numista.com|261x261pxCoa excepción duns poucos exemplos temperáns,"6 Pence - Charles II 1st hammered issue". Numista.com as moedas de 6 peniques de Carlos II (1660-1685) seguiron cuñándose a máquina e mantiveron a práctica habitual de incluír un retrato do monarca no anverso, neste caso creado polo artista John Roettiers, en tanto que o reverso presentaba un novo deseño consistente en catro escudos dispostos en forma de cruz, coa inscrición que detalla o tratamento protocolario do monarca dividida a ambos os lados da moeda."6 Pence - Charles II Milled issue". Numista.com Con pequenos cambios, como o dispositivo no centro dos escudos e os deseños entre eles, este deseño básico seguiu cuñándose durante o reinado de Xurxo III (1760-1801), cun anverso deseñado por Lewis Pingo."Sixpence (1551-1800)". Coins-of-the-uk.co.uk

As moedas cuñadas por Xurxo III logo da gran reformulación monetaria de 1816 levan un novo retrato real no anverso, obra de Benedetto Pistrucci, e un escudo de armas real no reverso, creado por Thomas Wyon, o Novo, rodeado pola Xarreteira, que leva o lema HONI SOIT QUI MAL Y PENSE, escrito en francés medio, co significado de «Avergoñado sexa quen pense mal diso»."6 Pence - George III New coinage". Numista.comMoriesson, H. W. (1918). "The centenary of our modern coinage instituted in February 1817, and the issues which preceded it in George III's reign". En British Numismatic Journal. 14. Páxinas 121-150. As moedas de seis peniques de Xurxo IV (1820-1830) son similares ás do seu predecesor, aínda que nalgunhas emisións se outou por un novo reverso deseñado por Jean Baptiste Merlen, no que a Xarreteira que rodeaba o escudo se substitúe por emblemas florais que representan a Inglaterra, a Escocia e a Irlanda, coa inscrición ANNO seguida do ano de cuñaxe no exergo."6 Pence - George IIII 1st reverse". Numista.com"Sixpence (1800-1970)". Coins-of-the-uk.co.uk
miniatura|6 peniques de Vitoria (1887)."6 Pence - Victoria 2nd portrait; 2nd reverse". Numista.com|307x307px
As moedas de 6 peniques cuñadas a nome de Guillerme IV (1830-1837) teñen no anverso un retrato real creado por William Wyon e un reverso máis sinxelo, novamente deseñado por Merlen, composto polas palabras SIX PENCE no centro, cunha coroa arriba, a data abaixo e unha coroa de flores arredor."6 Pence - William IV". Numista.com Coa excepción dunha efémera emisión de 1887, as series de 6 peniques de Vitoria (1837-1901) e de Eduardo VII (1901-1910) comparten este reverso."6 Pence - Edward VII". Numista.com O reverso da devandita emisión de 1887 é practicamente igual ao das moedas de Xurxo III posteriores a 1816."6 Pence - Victoria 2nd portrait; 1st reverse". Numista.com Este reverso era o mesmo que o do medio soberano de ouro e, dado que ambas as moedas eran de tamaño similar, xurdiu o problema de que a xente facía pasar as moedas de 6 peniques como se fosen medios soberanos, só con douralas. O Goberno acordou daquela retirar a moeda da circulación en novembro de 1887 e cambiar o reverso.Erdinast-Vulcan, D. et al. (2004). Joseph Conrad: The Short Fiction. Rodopi, Amsterdam / Nova York.. Páxina 18. ISBN 90-420-0960-8
miniatura|263x263px|6 peniques de Xurxo V (1928)."6 Pence - George V 4th coinage". Numista.com
O reverso das moedas de 6 peniques emitidas a nome de Xurxo V (1910-1936) cuñadas antes de 1926 presenta un deseño alternativo composto por unha coroa real cun león enriba, obra de George William de Saulles,"6 Pence - George V 1st coinage". Numista.com en tanto que as cuñadas despois de 1926 presentan un deseño de seis poliñas de carballo separadas por seis landras, creado por George Kruger Gray. Só se cuñaron uns poucos exemplares en proba da moeda de 6 peniques a nome de Eduardo VIII (1936-1936), e ningunha delas foi posta en circulación, dado o carácter efémero do seu reinado. Estas moedas presentan un reverso diferente, composto por seis aneis entrelazados, coa inscrición SIXPENCE debaixo, e parte dos atributos protocolarios do monarca inscritos arriba. De xeito pouco habitual, o perfil de Eduardo VIII nestas moedas, creado por  Thomas Humphrey Paget, olla na mesma dirección que o do seu predecesor."6 Pence - Edward VIII Pattern". Numista.com
miniatura|233x233px|6 peniques de Xurxo VI (1951)."6 Pence - George VI 3rd coinage". Numista.com
As moedas de 6 peniques de Xurxo VI (1936-1952), co averso real tamén creado por Paget, presentan dous reversos diferentes, ambos cun monograma real coroado. As moedas cuñadas antes de 1949 presentan unha tipografía máis angular que as cuñadas posteriormente."6 Pence - George VI 2nd coinage". Numista.com Estas últimas non levan a abreviatura IND IMP, xa que o rei xa non era emperador da India.

O derradeiro cambio no deseño da moeda de 6 peniques produciuse en 1953, cando se deseñou un novo reverso para o reinado de Isabel II. Estas moedas presentan un deseño floral de Edgar Fuller e Cecil Thomas no reverso, composto por unha rosa, un cardo, un trevo e un porro, que representan as catro nacións do Reino Unido.

 Os 6 peniques na cultura popular británica 
Á medida que a subministración de moedas de tres peniques de prata foi desaparecendo, as moedas de 6 peniques pasaron a ser paseniño as súas substitutas como as moedas que tradicionalmente se mantiveron como agasallo introducíndoas nas sobremesas do tempo de Nadal. A partir da época vitoriana, este costume converteuse nunha fonda tradición, consistente en mesturar unha moeda de tres ou, despois, de seis peniques cos ingredientes ao preparar a sobremesa, xa que se cría que a moeda era un sinal de boa sorte para o novo ano. Preparado o derradeiro domingo antes do inicio do Advento, a moeda colocábase na mestura e logo todos os membros da familia removían a mestura. Cando chegaba o momento de comer a sobremesa o día de Nadal, quen achaba a moeda de 6 peniques na súa porción tería boa sorte durante o ano seguinte."The Sixpence: A Christmas Tradition Reimagined". Westminstercollection.com"Save the Christmas Pud! Recovered Silver Sixpence Released to Revive Stir-Up Sunday Tradition". The Royal Mint (Royalmint.com).

En Gran Bretaña, houbo tamén unha coñecida tradición segundo a cal a noiva debe levar «algo vello, algo novo, algo prestado, algo azul e unha moeda de 6 peniques de prata no zapato»."Something Old, Something New and the Lucky Silver Sixpence". Tilly Online (tilly-online.com). A moeda de 6 peniques de prata no zapato da noiva é un xesto tradicional nos casamentos para atraer a boa sorte. Por costume, é o pai da noiva quen coloca a moeda, como símbolo dos seus desexos de prosperidade, amor e felicidade para o novo matrimonio.

Por outra banda, as tripulacións da Royal Air Force tamén utilizan estas moedas como amuleto de boa sorte, cosidas detrás das súas ás ou das súas insignias, un costume que se remonta á segunda guerra mundial."England Gifts. Suixpence for Luck". Essentially-england.com"1920 -1946 Lucky Sixpence". Northwest Territorial Mint (Nwtmint.com).

A palabra de xerga bender para se referir a un moeda de 6 peniques xurdiu cando a moeda tiña un alto contido en prata e se podía dobrar doadamente, á veces de xeito deliberado para crear unha proba de amor. A páxina web da Royal Mint explica que a expresión going on a bender ("meterse nunha troula") deriva deste significado, cando se podía beber todo o día nas tabernas por seis peniques."Coin Names and Nicknames". The Royal Mint (Royalmint.com).

Na obra O soño dunha noite de San Xoán, de Shakespeare (acto IV, escena II), o lector é coñecedor de que, pola súa ausencia, Bottom o tecedor renunciará a seis peniques ao día de por vida de mans de Teseo, duque de Atenas.Shakespeare, W. (1734). A Midsummer Night's Dream. J. Tonson, Londres. Acto 4. Escena 2. Páxinas 45-47.

En David Copperfield, Charles Dickens describe como o seu protagonista negociou cun carreteiro para que levase o seu baúl a unha oficina de dilixencias en Londres: «Díxenlle cal era o meu, que estaba ao final desa rúa, e que quería que o levase á oficina de dilixencias de Dover por seis peniques», ao que el respondeu: «Trato feito por un penique!».Dickens, C. (2000). "XII". David Copperfield. Wordsworth Editions. Páxina 155. ISBN 978-1-85326-024-7
miniatura|330x330px|Portada do libro ilustrado de Randolph Caldecott Sing a Song for Sixpence (1880).
A moeda de seis peniques tamén aparece noutras obras da cultura popular e na literatura británicas. Aparece no título da novela de 1919 do escritor William Somerset Maugham The Moon and Sixpence («A lúa e seis peniques»), e aparece tanto no título como na trama da novela de Michael Paraskos In Search of Sixpence («Na procura de seis peniques»).Paraskos, M. (2016). In Search of Sixpence. Orage Press, Londres.  ISBN 978-0992924782 A moeda de 6 peniques aparece tamén na canción infantil inglesa Sing a Song of Sixpence («Canta unha canción de seis peniques»), publicada en Londres en 1744.Opie, I.; Opie, P. (1951). The Oxford Dictionary of Nursery Rhymes. Oxford University Press. 2ª ed., 1997. Páxinas 394-395.Half a Sixpence («A metade de seis peniques») é o título do musical do West End de 1963 e da posterior versión cinematográfica musical de 1967 da novela Kipps, de H. G. Wells."Half a Sixpence". Internet Broadway Database (IBDB.com).

«I've Got Sixpence» é unha canción que data polo menos de 1810."The Jolly Tester". En Gammer Gurton's Garland: Or, the Nursery Parnassus; a Choice Collection of Pretty Songs ... R. Triphook, Londres. 1810. Páxina 40. En 1941 publicouse unha versión elaborada, con letra e música de Elton Box e Desmond Cox.Box, E.; Cox, D.; Hall (1941). "I've got sixpence (as I go rolling home)". Chappell & Co."I’ve Got Sixpence (1941)". Sheet Music Singer (Youtube.com). O cantante conta a historia de como gasta dous peniques por estrofa ata que non lle queda nin un penique para enviar á súa esposa."Those Happy-Go-Lucky Poor Folks: “I’ve Got Sixpence”". Johnesimpson.com

Algúns guitarristas prefiren a rixidez dunha moeda á flexibilidade dunha puga de plástico máis tradicional; entre eles están Brian May, de Queen, e Ian Bairnson, de The Alan Parsons Project."Sixpence". Brian May Central (Brianmaycentral.net)."Brian May explains why he uses a sixpence coin instead of a plastic guitar pick". Guitar.com May chegou mesmo a encargarlle á Royal Mint a cuñaxe de moedas do tamaño de seis peniques coa súa propia efixie, que utilizaba, regalaba e vendía como a súa puga característica."Brian May Commemorative Sixpence". 991.com

Sixpence None the Richer —tamén coñecida como Sixpence— é unha banda de rock estadounidense cuxo nome se inspirou nunha pasaxe do libro Mere Christianity, de C. S. Lewis."The Gospel According to Sixpence None the Richer". Texas Monthly (Texasmonthly.com). Novembro de 1999.

A editora Penguin Books vendeu inicialmente libros na década de 1930 polo prezo popular de seis peniques."Sixpennies: Penguin publishes its first paperback – archive, 1935". Theguardian.com

 Tiraxes anuais 
Achéganse na seguinte listaxe as tiraxes anuais coñecidas desta moeda, incluídas tanto as emisións para a súa circulación regular como as destinadas ao coleccionismo, cuñadas con acabamento especial."Sixpence, Coin Type from United Kingdom - detailed information". Online Coin Club (Onlinecoin.club).

 Xurxo III 

 1817: 10,921 .680
 1818: 4 .284 .720
 1819: 4 .712 .400
 1820: 1 .488 .960

 Xurxo IV 
 1821: 863 .280
 1824: 633 .600
 1825: 483 .120
 1826: 689 .040 (1º busto)
 1826: 689 .040 (2º busto)
 1827: 166 .320
 1828: 15 .840
 1829: 403 .920

 Guillerme IV 
 1831: 1 .340 .195
 1834: 5 .892 .480
 1835: 1 .555 .320
 1836: 1 .987 .920
 1837: 506 .880
 Vitoria 

 1838: 1.607.760
 1839: 3.310.560
 1840: 2.098.800
 1841: 1.386.000
 1842: 601.920
 1843: 3.160.080
 1844: 3.160.080
 1845: 3.714.480
 1846: 4.268.880
 1848: 586.080
 1850: 489.960
 1851: 2.288.107
 1852: 904.587
 1853: 3.837.930
 1854: 840.116
 1855: 1.129.084
 1856: 2.779.920
 1857: 2.233.440
 1858: 1.932.480
 1859: 4.688.640
 1860: 1.100.880
 1862: 990.000
 1863: 491.040
 1864: 4.253.040
 1865: 1.631.520
 1866: 5.140.080
 1867: 1.362.240
 1868: 1.069.200
 1869: 388.080
 1870: 479.613
 1871: 3.662.684
 1872: 3.382.049
 1873: 4.594.733
 1874: 4.225.726
 1875: 3.256.646
 1876: 941.435
 1877: 4.066.486
 1878: 2.624.525
 1879: 3.326.313
 1880: 3.892.051
 1881: 6.239.447
 1882: 759.809
 1883: 4.986.558
 1884: 3.422.565
 1885: 4.652.771
 1886: 2.728.249
 1887: 3.675.607
 1888: 4.197.698
 1889: 8.738.928
 1890: 9.386.955
 1891: 7.022.734
 1892: 6.245.746
 1893: 7.351.000
 1894: 3.467.704
 1895: 7.024.631
 1896: 6.651.699
 1897: 5.031.498
 1898: 5.914.100
 1899: 7.996.804
 1900: 8.984.354
 1901: 5.108.757

 Eduardo VII 

 1902: 6.372.501
 1903: 5.410.096
 1904: 4.487.098
 1905: 4.235.556
 1906: 7.641.146
 1907: 8.733.673
 1908: 6.739.491
 1909: 6.584.107
 1910: 12.490.724

 Xurxo V 

 1911: 9.161.317
 1912: 10.984.129
 1913: 7.499.833
 1914: 22.714.602
 1915: 15.694.597
 1916: 22.207.178
 1917: 7.725.475
 1918: 27.558.743
 1919: 13.375.447
 1920: 14.136.287
 1921: 30.339.741
 1922: 16.878.896
 1923: 6.382.793
 1924: 17.444.218
 1925: 12.720.558
 1926: 21.809.621
 1927: 68.939.873
 1928: 23.123.384
 1929: 28.319.326
 1930: 16.990.289
 1931: 16.873.268
 1932: 9.406.117
 1933: 22.185.083
 1934: 9.304.009
 1935: 13.995.621
 1936: 24.380.171

 Xurxo VI 

 1937: 22.328.926
 1938: 13.402.701
 1939: 28.670.304
 1940: 20.875.196
 1941: 23.086.616
 1942: 44.942.785
 1943: 46.927.111
 1944: 37.952.600
 1945: 39.939.259
 1946: 43.466.407
 1947: 29.993.263
 1948: 88.323.540
 1949: 41.355.515
 1950: 32.759.468
 1951: 40.419.491
 1952: 1.013.477

 EIsabel II 

 1953: 70.363.876
 1954: 105.241.150
 1955: 109.929.554
 1956: 109.841.555
 1957: 150.654.290
 1958: 123.518.527
 1959: 93.089.441
 1960: 103.288.346
 1961: 115.052.017
 1962: 178.359.637
 1963: 112.964.000
 1964: 152.336.000
 1965: 129.644.000
 1966: 175.696.000
 1967: 240.788.000
 1970: 750.476

 Notas 

 Véxase tamén 

 Bibliografía 

 Challis, C. E. (1992). A New History of the Royal Mint. Cambridge University Press. ISBN 978-0-521-24026-0
 Craig, J. (2010) [1953]. The Mint. a History of the London Mint from A.D. 287 to 1948. Cambridge University Press. ISBN 978-0-521-17077-2
 Josset, C. R. (1962). Money in Britain. A history of the currencies of the British Isles. Frederick Warne and Co., Londres.
 Linecar, H. W. A. (1977). British Coin Designs and Designers. G. Bell & Sons, Londres. ISBN 978-0-7135-1931-0
 Lobel, R. (1999) [1995]. Coincraft's Standard Catalogue English & UK Coins 1066 to Date (5ª ed.). Sandard Catalogue Publishers, Londres. ISBN 978-0-9526228-8-8
 Seaby, P. (1985). The Story of British Coinage. B. A. Seaby, Londres. ISBN 978-0-900652-74-5
 Spink (2016). Coins of England and the United Kingdom (52ª ed.). Spink, Londres. ISBN 978-1-907427-98-5
 Spink (2022). Coins of England and the United Kingdom, Decimal Issues (9ª ed.). Spink, Londres. ISBN 978-1-912667-93-2

 Outros artigos 

 Libra esterlina
 Moeda de 6 peniques neozelandeses
 A lúa e seis peniques

 Ligazóns externas 

 Coins of England and Great Britain: Sixpence
 Pictures of Coins of the UK: Sixpence
 Sixpence: Coin Type

Categoría:Moedas do Reino Unido
Categoría:Moedas divisionarias
Categoría:Moedas fóra de curso